ai4bharat/Pralekha huggingface dataset:
وزارتِ تعلیم
جناب دھرمیندر پردھان کل سوروزہ مطالعاتی مہم’پڑھے بھارت‘ کا آغاز کریں گے
تعلیم اور ہنر مندی کے فروغ کے وزیر جناب دھرمیندر پردھان یکم جنوری 2022 کو مطالعے کی سوروزہ مہم ’’پڑھے بھارت‘‘ کا آغاز کریں گے۔ مطالعے کی سو روزہ مہم طلبا میں مطالعے کی سطح کو بہتر بنا کر ان میں تخلیقی صلاحیت ، تنقیدی سوچ، لفظیات اور زبان وتحریری طور پر اپنے خیالات کے اظہار کے فروغ کے لئے شروع کی گئی ہے۔ اس سے طلبا کو اپنے اطراف اور زندگی کی حقیقتوں سے روشناس ہونے میں مدد ملتی ہے۔
بال واٹکا کے آٹھویں درجے تک کے طلبا اس مہم میں حصہ لیں گے۔ پڑھنے یا مطالبہ کرنے کی یہ مہم سو روز تک یعنی چودھ ہفتے جاری رہے گی۔ یکم جنوری 2022 سے دس اپریل 2022 تک یہ مہم چلے گی۔ مطالعاتی مہم کا مقصد قومی اور ریاستی سطح پر تمام بچوں، اساتذہ ، والدین ، کمیونٹی ، تعلیمی منتظمین وغیرہ کو شامل کرنا ہے ۔ سو روزہ مہم چودھ ہفتے تک جاری رہے گی اور ہر گروپ ہر ہفتے ایک سرگرمی میں حصہ لے گا اور اس میں توجہ اس بات پر مرکوز رہے گی کہ تعلیم کو پر لطف بنایا جائے اور زندگی بھر کے لئے مطالعے سے جوڑا جائے۔
مطالعاتی مہم کے لئے تفصیلی گائڈ لائن جس میں عمر کے اعتبار سے ہفتہ وار سرگرمیوں کا کلنڈر موجود ہے تمام ریاستوں اور مرکزی انتظام والے علاقوں کو بھیجی گئی ہے۔ سرگرمیوں کو انجام دینے کے لئے بچے اساتذہ ، والدین اور بھائی بہنوں کی مدد لے سکتے ہیں۔ مہم کو مؤثر بنانے کے لئے سرگرمیوں کو آسان اور پرلطف انداز کا رکھا گیا ہے تاکہ گھر میں دستیاب اشیاء کی مدد سے ہی بچے یہ کام کرسکیں۔
صدر جمہوریہ کا سکریٹریٹ
تین ملکو ں کے سفارت کاروں نے صدر جمہوریہ ہند کو اپنی سفارتی اسناد پیش کیں
نئی دہلی،21؍جنوری،لیسوتھو اور بنگلہ دیش کے ہائی کمشنروں نیز پیناما کے سفیر نے آج یعنی 21 جنوری 2020 کو راشٹرپتی بھون میں ایک تقریب کے دوران صدر جمہوریہ جناب رام ناتھ کووند کو اپنی سفارتی اسناد پیش کیں۔
جن سفارتی نمائندوں نے اپنی اسناد پیش کیں وہ ہیں،
- محترمہ لینیو ایرینی مولیسے- مبوسیلا، سلطنت لیسوتھو کی ہائی کمشنر۔
- جناب آر تورو لوئی فیبریگا الواریز، جمہوریہ پیناما کے سفیر
- محمد عمران ، عوامی جمہوریہ بنگلہ دیش کے ہائی کمشنر۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-296
(Visitor Counter : 53
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 195.28کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس اب بھی 7.03کروڑسے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,95,28,82,825
|
|
دستیاب خوراک
|
|
7,03,33,840
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 195.28کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 7.03کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
ارضیاتی سائنس کی وزارت
چھتیس گڑھ کے الگ الگ مقامات پر شدید سے شدید تر بارش کے امکانات؛ جنوب مشرقی اترپردیش، مدھیہ پردیش، ودربھ، جھارکھنڈ، مغربی بنگال، سکم، اڈیشہ اور انڈمان و نکوبار جزائر میں الگ الگ مقامات پر شدید بارش کے امکانات ہیں
نئی دہلی 23 جون 2021: بھارتی محکمہ موسمیات کے قومی موسمیاتی پیش گوئی مرکز  کے مطابق:

ملک گیر اثرات پر مبنی موسمی انتباہ کا بلیٹن:
23 جون : چھتیس گڑھ میں بعض مقامات پر شدید سے بہت شدید بارش متوقع ہے۔ جنوب مشرقی اترپردیش، مدھیہ پردیش، ودربھ، جھارکھنڈ، مغربی بنگال، سکم، اڈیشہ، انڈمان اور نکوبار جزائر، آسام، میگھالیہ، ناگالینڈ، منی پور، میزورم اور تریپورہ، ساحلی آندھرا پردیش اور ینام، تلنگانہ، شمالی تمل ناڈو، پڈوچیری ، کرائیکل ، کیرالہ اور ماہے میں ایک یا دو مقامات پر موسلا دھار بارش کا امکان ہے۔
جزائر انڈمان اور نکوبار کے الگ الگ مقامات پر گرج چمک کے ساتھ بجلی گرنے اور 40 سے 50 کلومیٹر فی گھنٹہ کی رفتار سے ہوا چلنے کا امکان ہے۔ جموں و کشمیر، لداخ، گلگت بلتستان اور مظفر آباد، اترپردیش اور راجستھان میں ایک یا دو مقامات پر گرج چمک کے ساتھ 30 سے 40 کلومیٹر فی گھنٹہ کی رفتار سے ہوائیں چلنے کا امکان ہے۔
ہماچل پردیش، اتراکھنڈ، مدھیہ پردیش، ودربھ، چھتیس گڑھ، بہار، جھارکھنڈ، مغربی بنگال، سکم، اڈیشہ، آسام اور میگھالیہ، ناگالینڈ، منی پور، میزورم اور تریپورہ، ساحلی آندھرا پردیش اور ینام، تلنگانہ، رائل سیما، کیرالہ اور ماہے اور تمل ناڈو، پڈوچیری اور کرائیکل میں ایک یا دو مقامات پر بادل گرج سکتے ہیں۔
بحیرہ عرب کے جنوب مغربی اور مغربی وسطی حصوں اور آندھرا پردیش سے ملحقہ خلیج بنگال کے مغربی وسطی حصوں میں 40 سے 50 کلومیٹر فی گھنٹہ کی رفتار سے ہوائیں چلنے کا امکان ہے۔ ہوا کی رفتار 60 کلومیٹر تک جا سکتی ہے۔ خلیج بنگال کے شمالی علاقوں میں بھی 50 سے 60 کلومیٹر فی گھنٹہ کی رفتار سے ہوائیں چلنے کا امکان ہے۔ ماہی گیروں کو مشورہ دیا جاتا ہے کہ وہ ان علاقوں میں نہ جائیں۔

مقام پر مبنی مخصوص پیش گوئی اور انتباہ کے لیے ایپ موسم ایپ ڈاؤن لوڈ کریں، ضلع وار موسم کی پیش گوئی اور وارننگ کے لیے میگھدوت ایپ، اور بجلی کی وارننگ جاننے کے لیے دامنی ایپ ڈاؤن لوڈ کیجیے اور ریاستی موسمیاتی دفتر/علاقائی موسمیاتی دفتر کی ویب سائٹ پر جائیں۔
کامرس اور صنعت کی وزارتہ
جناب پیوش گوئل نے کہا ہے کہ ہندوستان اگلے پانچ برس میں سمندری پیداوار کی برآمدات کو بڑھا کر ایک لاکھ کروڑ روپے کرنے کا عزم رکھتا ہے
وزیر موصوف نے ماہی گیروں، کاروباریوں اور برآمدکاروں سے کہا ہے کہ وہ ہندوستان کو سمندری خوراک کی ڈبہ بندی کا مرکز بنانے میں ساتھ دیں
ایف ٹی اے کے یو ای کے ساتھ مذاکرات کا اس مہینے 17 تاریخ کو آغاز ہوگا: جناب گوئل
جناب گوئل نے کوچی میں ماہی گیروں اور سمندری خوراک کے برآمدکاروں سے بات چیت کی اور ربر اور مصالحہ جات کے بورڈوں کی کارکردگی کا فریقوں کے ساتھ جائزہ لیا
ہندوستان سمندری پیداوار کی برآمدات کو موجودہ 50 ہزار کروڑ روپے سے بڑھا کر 5 برسوں میں اسے ایک لاکھ کروڑ روپے کرنے کا عزم رکھتا ہے۔ کامرس اور صنعت ، صارفین کے امور، خوراک اور سرکاری نظام تقسیم اور ٹیکسٹائلز کےمرکزی وزیر جناب پیوش گوئل نے یہ بات آج کوچی میں کہی۔
پائیدار ماہی گیری، معیار اور تنوع کو یقینی بنا کر ساحلی جہاز راں اور ایکوا کلچر کو فروغ دے کر اور ماہی گیری کے مکمل ایکو سسٹم کی مدد کرکے یہ نشانہ حاصل کیا جا سکتا ہے۔ یہ بات جناب پیوش گوئل نے سمندری پیداوار کی برآمدات کے فروغ کی اتھارٹی، کوچی میں میڈیا والوں سے خطاب کرتے ہوئے کہی۔ جناب کے این راگھون ، چیئرمین، ایم پی ای ڈی اے نے برآمدات کو ایک لاکھ کروڑ روپے پر پہنچانے کے لئے ایک نقش راہ پیش کیا۔
جناب گوئل نے کہا کہ یو اے ای اور آسٹریلیا کے ساتھ فری ٹریڈ ایگریمنٹ ہو گیا ہے اور یو کے اور کنیڈا کے ساتھ اسی طرح کے معاہدے کے لئے بات چیت جاری ہے۔ وزیر موصوف نے ایم پی ای ڈی اے آفس کو کوچی منتقل کئے جانے کے امکان کو خارج کر دیا۔
اس سے قبل وزیر موصوف نے ایم پی ای ڈی اے میں سمندری خوراک کی برآمدات کی ہندوستانی تنظیم ایس ای اے آئی کے ساتھ بات چیت کی اور مختلف امور پر تفصیل سے تبادلۂ خیال کیا، جو اس سیکٹر کو درپیش ہیں۔ انہوں نے کیرالہ، تمل ناڈو، پڈوچیری اور کرناٹک کے ماہی گیروں سے بھی ملاقات کی ۔ جناب گوئل نے برآمدکاروں پر زور دیا کہ وہ ماہی گیروں کو تعلیم دیں، ان کی مدد اور حوصلہ افزائی کریں تاکہ ماہی گیری میں پائدار اقدامات کو عمل میں لایا جا سکے۔
وزیر موصوف نے ایم پی ای ڈی اے میں ربر سیکٹر کے فریقوں کے ساتھ بھی تبادلۂ خیال کیا۔ انہوں نے اس سیکٹر کے فروغ کے لئے حکومت کی جانب سے پوری مدد کا یقین دلایا اور تمام فریقوں سے کہا کہ وہ ربر کے اعتبار سے ہندوستان کو خود کفیل بنانے کے لئے کام کریں ۔ جناب کے این راگھون، ایگزیکٹیو آفیسر، ربر بورڈ نے ربر کی پیداوار میں ہندوستان کو خودکفیل بنانے کے لئے ایک نقش راہ پیش کیا۔
جناب گوئل بعد میں کوچی میں مصالحہ جات بورڈ کے دفتر گئے اور مختلف فریقوں کے ساتھ بات چیت کی۔ مصالحہ جات اور اس کی برآمدات سے متعلق مختلف معاملات زیر غور آئے۔ مرکزی وزیر نے متعلقہ فریقوں سے کہا کہ وہ معیار اور پائیدار ترقی پر توجہ مرکوز کریں۔ مصالحہ جات بورڈ کے چیئرمین جناب اے جی تھنکپن اور مصالحہ جات بورڈ کے سکریٹری جناب ڈی ستین بھی اس موقع پر موجود تھے۔
وزارت خزانہ
اے ڈی بی اور ہندوستان کے مابین اتر پردیش میں بجلی کی تقسیم کے نیٹ ورک کو بہتر بنانے کے لئے 300 ملین ڈالر کے قرض پر دستخط
نئی دہلی۔18 دسمبر ایشین ڈویلپمنٹ بینک  اور حکومت ہند نے آج ریاست اتر پردیش میں صارفین کو بجلی کی قابل اعتماد فراہمی کے لئے دیہی بجلی تقسیم نیٹ ورک کو بہتر بنانے کے لئے300 ملین ڈالر کے قرض پر دستخط کیے۔
اترپردیش بجلی تقسیم نیٹ ورک بحالی منصوبے کے قرض کی پہلی قسط کے لیے حکومت ہند کی جانب سے وزارت خزانہ میں محکمہ اقتصادی امور کے ایڈیشنل سکریٹری ڈاکٹر سی ایس مہاپاترا اور اے ڈی بی کے انڈیا ریزیڈنٹ مشن کے کنٹری ڈائریکٹر جناب ٹیکو کونیشی دستخط کیے۔
قرض کے معاہدے پر دستخط کرنے کے بعد ، ڈاکٹر مہاپاترا نے بتایا کہ تقسیم کے نیٹ ورک میں اصلاحات سےاتر پردیش میں بجلی کی فراہمی کے معیار اور اعتماد میں بہتری لانے اور مجموعی تکنیکی و تجارتی  نقصانات کو کم کرنے نیز ریاست میں دیہی بجلی کی فراہمی کے مالی استحکام کو بحال کرنے میں مدد ملے گی۔
جناب کونیشی نے کہا کہ اس منصوبے سے زراعت اور رہائشی صارفین کو بجلی کی فراہمی کے لئے الگ سے فیڈر قائم کیے جائیں گے تاکہ بغیر میٹر کے بجلی کے استعمال کو فروغ دیا جاسکے۔ جناب کونیشی نے کہا کہ ریاست کے بجلی تقسیم کرنے والے ادارے کے مالی انتظام کو مستحکم کیا جاسکے اور دیہی علاقوں خواتین کے اپنی مدد آپ گروپوں کو شامل کر کے بل جمع کرنے کی سہولت کو بہتر بنایا جا سکے۔
مجموعی طور پر ، کثیر اقساط مالی امداد کی سہولت  نے دو قسطوں والے اس منصوبے کے لئے 430 ملین ڈالر کی منظوری دے دی ہے۔ اس منصوبے کے تحت تقسیم کا ایک مستحکم نیٹ ورک تیار کرنے کے لیے دیہی علاقوں میں کم وولٹیج والے تقسیم لائنوں کے 65،000 کلومیٹرتک میں تبدیلی کی جائے گی، جسے دو مرحلوں میں ننگے کنڈکٹر کو ایئر بنڈل کنڈکٹر  بدلا جائے گا۔ اس سے 46000 گاؤں میں تقریباً 70 ملین لوگوں کو فائدہ ہوگا۔ زراعت اور گھریلو صارفین کے لئے 17،000 کلومیٹرسے زائد فاصلے تک فیڈر علیحدگی نیٹ ورک قائم کیا جائے گا ۔ اس سے زراعت سے متعلق ضرورتوں ، دیہی رہائشی صارفین کو بجلی کی فراہمی کے دورانیے میں اضافہ اور توانائی نیز پانی کے تحفظ کے لئے شمسی توانائی کے استعمال کی سہولت حاصل ہوگی۔ اس کے علاوہ ، اس پروجیکٹ سے اتر پردیش پاور کارپوریشن لمیٹڈ  کی صنفی شمولیت ، کارپوریٹ گورننس اور مالی بندو بست میں بہتری آئے گی۔
بل جمع کرنے میں بہتری لانے کے لئے ، اس پروجیکٹ کے تحت خواتین کے سیلف ہیلپ گروپوں کے اراکین کو کمیونٹی کلیکشن ایجنٹ کے طور پر شامل کیا جائے گا ، جو ان کی خاندانی آمدنی بڑھانے میں بھی معاون ثابت ہوگا۔
اترپردیش بجلی کے شعبے میں صنفی شمولیت اور ادارہ جاتی صلاحیت کو مضبوط بنانے کی سمت میں غربت کے خاتمہ کے لئے ای ڈی بی کے ٹی اے اسپیشل فنڈ اور جاپان فنڈ سے ایم ایف ایف کو 2 ملین ڈالر کی تکنیکی مدد  فراہم کرنے کی تجویز ہے۔
اے ڈی بی، غربت کے خاتمے کے لئے اپنی کوششوں کو جاری رکھتے ہوئے خوشحال ، جامع ، لچکدار ، اور پائیدار ایشیاء و بحر الکاہل کےخطوں کے لئے پرعزم ہے۔اس کا قیام 1966 میں عمل میں آیا تھا۔ اس سے 68 اراکین منسلک ہیں جن میں سے 49 اس خطے کے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض (
U-8245
(Visitor Counter : 134
وزیراعظم کا دفتر
وزیراعظم نے شمال مشرقی خطے کو اعلیٰ سیاحتی مقام کے طور پر ابھرنے پر خوشی کا اظہار کیا ہے
وزیراعظم جناب نریندر مودی نے،، شمال مشرقی خطے کو اعلیٰ سیاحتی مقام کے طور پر ابھرنے پر خوشی کا اظہار کیا ہے۔ جناب مودی نے یہ بھی کہا کہ سیاحت میں اضافے کا مطلب ہے خطے میں خوشحالی کا بڑھنا۔
مرکزی وزیر جی کشن ریڈی کے سلسلے وار ٹوئیٹ کے جواب میں، جس میں وزیر موصوف نے بتایا کہ سال 2022 میں شمال مشرق میں 11.8 ملین سے زیادہ گھریلو سیاح اور 100000 سے زیادہ بین الاقوامی سیاحوں کی آمد کے سبب کےریکارڈ توڑ سیاحت دیکھنے میں آئی، وزیراعظم نے ٹوئیٹ کیا؛
’’خوش کن رجحان۔ سیاحت میں فروغ، مطلب خطے میں خوشحالی کا فروغ۔‘‘
وزارت دفاع
فوج کے سربراہ نے انبالہ چھاؤنی کا دورہ کیا
نئی دہلی، 19 اکتوبر 2020، ہندوستانی فوج کے سربراہ جنرل منوج مکند نروانے نے کھرگہ کور کی سکیورٹی اور آپریشنل تیاری کا جائزہ لینے کے لئے 19 اکتوبر 2020 کو انبالہ چھاؤنی کا دورہ کیا۔
جنرل آفیسر کمانڈنگ لیفٹننٹ جنرل ایس ایس مہال نے فوج کے سربراہ کو بریفنگ دی اور بعد میں انہوں نے فارمیشن کمانڈروں کے ساتھ بات چیت کی۔ انہوں نے اعلی سطح کی آپریشنل تیار کے لئے فارمیشن کی تعریف کی اور کووڈ۔ 19 کے خلاف لڑائی میں فارمیشن اور یونٹوں کے ذریعہ کئے گئے حفاظتی اقدامات کی تعریف کی۔ انہوں نے تمام فوجیوں سے اپیل کی کہ وہ جوش و جذبے کے ساتھ کام جاری رکھیں اور مستقبل کے کسی بھی آپریشنل چیلنج کے لئے تیار رہیں۔ فوج کے سربراہ نے انبالہ ایئر فورس بیس کا بھی دورہ کیا اور افواج کے باہمی تعاون کی ستائش کی۔
۔۔۔۔۔۔۔۔۔۔۔
م ن۔ ا گ۔ن ا۔

U-6544
(Visitor Counter : 127
سماجی انصاف اور تفویض اختیارات کی وزارت
اے ڈی آئی پی اسکیم کے تحت معذوروں اور راشٹریہ وایوشری یوجنا کے تحت بزرگ شہریوں کے لیے امداد اور معاون آلات کی مفت تقسیم کے لیے اورنگ آباد میں کل ’سماجی ادھیکاریتا شیور‘ کا اہتمام کیا جائے گا
حکومت ہند کے وزارت سماجی انصاف و تفویض اختیارات کی اے ڈی آئی پی اسکیم کے تحت معذوروں اور راشٹریہ وایوشری یوجنا کے تحت بزرگ شہریوں کے لیے امداد اور معاون آلات کی مفت تقسیم کے لیے کل بہار کے اورنگ آباد ضلع کلکٹریٹ کیمپس میں واقع ٹاؤن ہال میں ’سماجی ادھیکاریتا شیور‘ کا اہتمام کیا جائے گا۔ المکو  اور ضلع انتظامیہ اورنگ آباد کے اشتراک سے معذور افراد کو با اختیار بنانے کا محکمہ اس کیمپ کا اہتمام کرے گا۔
کووڈ-19 وبا کے مدنظر محکمہ کے معیاری آپریٹنگ طریقہ کار  پر عمل کرتے ہوئے بلاک/پنچایت سطح پر 1521 معذوروں اور 546 بزرگ شہریوں کو 2.43 کروڑ روپے لاگت کے امدادی سامان مفت تقسیم کیے جائیں گے۔
اس تقسیم کیمپ کا افتتاح کل صبح 11:00 بجے کیا جائے گا۔ ڈاکٹر وریندر کمار، مرکزی وزیر برائے سماجی انصاف و تفویض اختیارات، حکومت ہند تقریب کے مہمان خصوصی ہوں گے اور محترمہ پرتیما بھومک، وزیر مملکت برائے سماجی انصاف و تفویض اختیارات تقریب کی صدارت کریں گی۔ اورنگ آباد  کے رکن پارلیمنٹ جناب سشیل کمار سنگھ دیگر معززین کے ساتھ اس تقریب میں شرکت کریں گے۔ دوسری طرف، کراکٹ  کے رکن پارلیمنٹ جناب مہابلی سنگھ اپنی ورچوئل/جسمانی موجودگی کے ساتھ اس تقریب کو اعزاز بخشیں گے۔ سکریٹری، ڈی ای پی ڈبلیو ڈی، محترمہ انجلی بھورا کے ساتھ محکمہ المکو کے دیگر سینیئر افسران اور ضلعی انتظامیہ کے اہلکار بھی اس تقریب کے دوران ورچوئل میڈیم/ذاتی طور پر موجود ہوں گے۔
مذکورہ پروگرام کے لائیو ویب کاسٹ کے لیے لنک https://youtu.be/4pwAxtrk444 وزارت سماجی انصاف و تفویض اختیارات۔
سائنس اور ٹیکنالوجی کی وزارت
منی پور کلائمیٹ چینج میڈیا فیلو کی مقامی تبدیلیاں لانے کے لئے ہمت افزائی کی گئی
نئی دلّی ، 25 اگست / منی پور کے کئی نو جوان صحافیوں کو بھارت کے مختلف حصوں میں آب و ہوا میں تبدیلی کے اثرات کا سامنا کرنا پڑا اور بھارت کے ذریعے اس مسئلے کو حل کرنے کے لئے ماہرین کے ساتھ گفتگو میں شریک ہونے کا موقع ملا ۔ آب و ہوا میں تبدیلی کے مسئلے کی بنیادی وجہ ترقی یافتہ ممالک ہیں اور بھارت نے ، جو اس سے سب سے زیادہ متاثر ہے ، مسئلے کو حل کرنے کے لئے کئی پروگراموں میں مدد کی ہے ۔ سائنس اور ٹیکنا لوجی کے محکمے نے 10-2009 ء میں آب و ہوا میں تبدیلی کے لئے ایک پروگرام شروع کیا تھا ۔ سائنس اور ٹیکنا لوجی کے محکمے نے پالیسی کوآرڈینیٹر اور پروگرام مینجمنٹ کے سربراہ اور سینئر مشیر ڈاکٹر اکھلیش گپتا نے کہا ہے کہ اس وقت سے ہم نے اس شعبے میں 200 سے زیادہ پروگراموں میں تعاون کیا ہے ۔
ڈاکٹر گپتا نے آب و ہوا میں تبدیلی سے متعلق آئی پی سی سی کی رپورٹ کا حوالہ دیا اور آب و ہوا میں تبدیلی کے سخت مضمرات کا اظہار کیا۔ انہوں نے خبر دار کیا کہ اگر درستگی کے اقدامات نہیں کئے گئے تو اگلی دو دہائیوں میں تمام وارننگ درست ثابت ہوں گی ۔ انہوں نے مزید کہا کہ بحرِ ہند کی سطح سمندر میں اضافہ ہو گا اور پچھلی دو دہائیوں میں سطح سمند ر میں اضافے کی شرح پہلے ہی زیادہ ہو چکی ہے ۔ انہوں نے اس بات کو اجاگر کیا کہ کاربن ڈائی آکسائیڈ میں اضافے کے علاوہ ، سمندر کی سطح میں اضافہ اور درجۂ حرارت میں اضافے سے بہت سے مسائل پیدا ہوں گے ۔
انہوں نے اس بات کو اجاگر کیا کہ صحافی آب و ہوا میں تبدیلی کو سمجھنے میں عوامی سطح پر اہم رول ادا کر سکتے ہیں ۔ وہ مقامی سطح پر اس مسئلے کو اجاگر کرنے میں اہم رول ادا کر سکتے ہیں کیونکہ عالمی چیلنج کے مقامی اثرات ہوتے ہیں ۔ اس لئے مقامی سطح پر کارروائی کی ضرورت ہے ۔ انہوں نے اس بات پر زور دیا کہ ریاستی سی سی سیل منی پور کے ذریعے میڈیا فیلو شپ صحافیوں کو اپنی تحریروں میں اس معاملے پر گہرائی سے بیان کرنے کی ہمت افزائی کرنی چاہیئے تاکہ ایک بڑی تبدیلی لائی جا سکے ۔
آب و ہوا میں تبدیلی تمام ریاستوں اور پورے ماحولیات پر اثر انداز ہو رہی ہے ۔ اس کے اثرات انسانوں اور جانوروں ، سبھی پر ہیں ۔ آب و ہوا میں تبدیلی کی وجہ سے انسانی صحت پر بھی اثر پڑا ہے ۔ یہ ایک ایسی جنگ ہے ، جسے ریاستی اور مرکزی حکومتوں کو مل کر لڑنے کی ضرورت ہے ۔
ہم نے ہمالیائی خطے میں تمام ریاستوں اور مرکز کے زیر انتظام علاقوں میں ، ہر ضلع کے حساب سے پورے ملک میں آب و ہوا کی تبدیلی سے امکانی خطرات کا جائزہ لیا ہے ۔ منی پور کے تمام نو اضلاع ، اس معاملے میں خطرے میں پائے گئے ہیں ۔ ان کو دیکھتے ہوئے مستقبل کی منصوبہ بندی کی جانی چاہیئے ۔ ڈاکٹر گپتا نے کہا کہ میڈیا کے فیلو ، اس سمت میں مدد کر سکتے ہیں ۔ ڈی ایس ٹی کے آب و ہوا میں تبدیلی کے ڈویژن کی سربراہ ڈاکٹر نشا میندی رتاّ نے بھی میڈیا فیلوز کے ساتھ گفتگو کے اس پروگرام میں شرکت کی ۔
۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔ ۔ ۔ ۔ ۔

U.No. 8267
(Visitor Counter : 102
صدر جمہوریہ کا سکریٹریٹ
صدر جمہوریہ ہند نے راجستھان میں بھارت اسکاؤٹس اینڈ گائڈز کے 18ویں قومی جمبوری کا افتتاح کیا
صدر جمہوریہ ہند محترمہ دروپدی مرمو نے آج  کو پالی، راجستھان میں 18ویں بھارت اسکاؤٹس اینڈ گائڈز کے اٹھارہویں جمبوری کا افتتاح کیا۔
اس موقع پر اظہار خیال کرتے ہوئے صدر نے کہا کہ بھارت اسکاؤٹ اینڈ گائڈ ملک میں نوجوانوں کی سب سے بڑی رضاکارانہ، غیر سیاسی، باوردی یوتھ آرگنائزیشن اور تعلیمی تحریک ہے۔ اس میں کسی بھی ذات پات، نسل یا صنف کا فرق کئے بغیر نوجوان لڑکوں اور لڑکیوں کی کردارسازی کی جاتی ہے۔ 63 لاکھ سے زیادہ ارکان کے ساتھ بھارت اسکاؤٹ اینڈ گائڈ دنیا کی سب سے بڑی اسکاؤٹ اینڈ گائڈ تنظیم ہے۔ انہوں نے کہا کہ اس تنظیم کے ارکان لگن اور خدمت کے جذبے سے کام کر رہے ہیں، جس سے بہبود انسانی کو فروغ ملتا ہے۔ انہوں نے تمام لوگوں سے اپیل کی کہ وہ انسانیت اور محبت کے اسی جذبے کو اپنی زندگی میں اتاریں۔
صدر جمہوریہ نے کہا کہ اپنا سفر شروع کرنے سے قبل تمام اسکاؤٹ اور گائڈ خود کو جسمانی طور پر مضبوط رکھنے، دماغی طور پر بیدار رہنے اور اخلاقی طور پر راسخ رہنے کا عزم کرتے ہیں اور یہ سب ان کے اپنے فائدے کے لئے نہیں، بلکہ معاشرے کی مجموعی بہبود کے لئے ہوتا ہے۔ اعلیٰ اخلاقیات پر مبنی ان خصوصیات پر جب عمل کیا جاتا ہے، تو دنیا کو ایک بہتر مقام بنایا جا سکتا ہے۔
مارٹن لوتھر کنگ جونیئر اور بل گیٹس کی مثال دیتے ہوئے صدر نے اسکاؤٹس اور گائڈز کو صلاح دی کہ وہ عالمگیراقدار اور اخلاقیات پر عمل پیرا ہوں، جن سے آپ کو مستقبل میں رہنمائی حاصل ہوگی۔ انہوں نے کہا کہ اسکاؤٹ اور گائڈ کی حیثیت سے وہ جو کچھ سیکھیں گے، وہ انگنت طریقوں سے ان کی زندگی کو مالا مال بنائے گا۔
صدر جمہوریہ نے کہا کہ کووڈ -19 عالمی وبا کے دوران بھارت اسکاؤٹ اور گائڈ نے معاشرے کی خدمت انجام دینے میں بے نظیر جرأت اور بہادری کا مظاہرہ کیا۔ آب و ہوا میں تبدیلی کے مضر اثرات پر بات کرتے ہوئے انہوں نے کہا کہ تمازت میں اضافہ، سطح سمندر بڑھنے اور غیر یقینی موسموں کے اثرات اب نظر آنے لگے ہیں۔ اس سے پہلے کہ بہت دیر ہو جائے ہمیں اسے درست کرنے کے اقدام کرنے ہوں گے۔ انہوں نے کہا کہ اسکاؤٹ اور گائڈ اس سلسلے میں عوام میں بیداری لا سکتے ہیں۔ صدر جمہوریہ نے کہا کہ اسکاؤٹ اینڈ گائڈ کے طور پر ان کا فرض ہے کہ وہ عوام کو بتائیں کہ حیاتیاتی تنوع اور ماحولیاتی توازن کو برقرار رکھنے اور ذمہ دارانہ سیاسی طور طریقوں کو اپنانا کس قدر ضروری ہے۔
صدر نے کہا کہ ہندوستان کو دنیا میں ایک نوجوان ملک سمجھا جاتا ہے۔ نوجوان ہماری قوم کے مستقبل کے معمار ہیں۔ دنیا بہت تیزی سے بدل رہی ہے اور نوجوانوں کو مستقبل کے لئے تیار رہنا چاہئے۔ ملک اور دنیا کو آگے چل کر جن چیلنجوں کا سامنا کرنا پڑ سکتا ہے، ان سے نمٹنے کے لئے نوجوانوں کو اعلیٰ مقاصد لے کر چلنا ہوگا۔ انہوں نے اسکاؤٹس اینڈ گائڈز سے کہا کہ وہ خود اعتمادی کے ساتھ آگے بڑھیں، تو کامیابی یقیناً ان کے قدم چومے گی۔
وزیراعظم کا دفتر
وزیر اعظم تاریخی بوڈو سمجھوتے پر دستخط کی خوشیاں منائے جانے کی تقریبات میں شرکت کریں گے
جناب نریندر مودی 7 فروری 2020 کو آسام میں کوکراجھار کا دورہ کریں گے
نئی دہلی ،04؍فروری:وزیر اعظم جناب نریندر مودی 7؍فروری 2020ء کو آسام میں کوکراجھار کا دورہ کریں گے، جس کا مقصد بوڈو سمجھوتے پر دستخط کئے جانے کے سلسلے میں خوشیاں منائے جانے کی تقریبا ت میں شرکت کرنا ہے۔
امید ہے کہ اس پروگرام میں بی ٹی اے ڈی اضلاع اور پورے آسام کے چار لاکھ سے زیادہ افراد شرکت کریں گے۔ریاستی حکومت کی طرف سے ریاست کی گوناگونیت کو اجاگر کرنے کی خاطر آسام کے نسلی گروپوں کے ایک کلچرل پروگرام کا اہتمام کیا گیا ہے۔
وزیر اعظم جناب نریندر مودی تاریخی بوڈو سمجھوتے کی خوشیاں منانے کے لئے جمع ہونے والے افراد سے خطاب کریں گے۔اس سمجھوتے پر اس سال جنوری میں دستخط کئے گئے تھے۔اس سمجھوتے کے تحت تمام سرکردہ ساجھیدار ایک فریم ورک کے تحت آگئے ہیں۔
بوڈو سمجھوتے پر 27 جنوری 2020ء کو نئی دہلی میں دستخظ کئے گئے تھے۔
اپنے پرسنل ہینڈل پر ایک ٹوئٹ میں وزیر اعظم نے اس دن کو ‘‘بھارت کے لئے ایک خصوصی دن قرار دیا تھا’’اور کہا تھا کہ یہ سمجھوتہ ‘‘بوڈو عوام کے لئے تبدیلی لائے گا اور وہاں امن ، آہنگی اور اتحاد کا ایک نیا سورج طلوع ہوگا۔’’
یہ سمجھوتہ وزیر اعظم کے وژن ‘‘سب کا ساتھ، سب کا وکاس’’کے عین مطابق ہے اور پانچ دہائیوں کے بوڈو بحران کو ختم کرتے ہوئے شمال مشرق کی شاندار ترقی کا ایک عہد کرتا ہے۔
وزیر اعظم نے اپنے ٹوئٹ میں کہا ہے کہ ‘‘بوڈو سمجھوتہ کئی وجوہات سے نمایاں ہے۔جو لوگ مسلح مزاحمتی گروپوں سے وابستہ رہے ہیں، وہ اب اصل دھارے میں شامل ہو جائیں گے اور ہماری قومی ترقی میں اپنا رول ادا کریں گے۔’’
اس سمجھوتے کے نتیجے میں این ڈی ایف بی کے مختلف گروپوں کے 1615 سے زیادہ کاڈروں نے سمجھوتے پر دستخط کئے جانے کے دو دن کے اندر اپنے ہتھیار ڈال دیئے اور اصل دھارے میں شامل ہوگئے ہیں۔
وزیر اعظم نے اپنے ٹوئٹ میں کہا کہ ‘‘بوڈو گروپوں کے ساتھ سمجھوتہ بوڈو عوام کے بے مثال کلچر کے مزید تحفظ اور اسے مقبول بنانے کا باعث ہوگا۔یہ لوگ ترقی سے متعلق بہت سی اسکیموں تک رسائی حاصل کرسکیں گے۔ہم ان کی امنگوں کو پورا کرنے کے لئے بوڈو لوگوں کی ہر ممکن مدد کرنے کے لئے عہد بند ہیں۔’’
علاقے کی ترقی کے لئے 1500 کروڑ روپے کا ایک خصوصی پیکیج مختص کیا گیا ہے۔
بھارت سرکار اور میزورم اور تریپورہ کی حکومتوں کی طرف سے 35ہزار سے زیادہ برو-ریانگ پناہ گزینوں کو ریلیف اور امداد فراہم کرنے کے لئے اور تریپورہ میں این ایل ایف ٹی کے پچاس سے زیادہ کاڈروں کی خود سپردگی کے سلسلے میں جس برو-ریانگ سمجھوتے پر حال ہی میں دستخط کئے گئے ہیں ، وہ شمال مشرق کی مجموعی ترقی اور امن کے لئے وزیر اعظم کے مسلسل عہد اور وژن کا ثبوت ہے۔
یوم جمہوریہ پر ‘‘من کی بات ’’کے اپنے پروگرام میں قوم سے بات چیت کرتے ہوئے وزیر اعظم نے ان تمام لوگوں کو للکار دی ، جو تشدد کے راستے پر چل رہے ہیں ، کہ وہ اصل دھارے میں شامل ہوجائیں اور ہتھیار ڈال دیں۔
انہوں نے ‘‘یوم جمہوریہ کے مقدس موقع پر میں ملک کے کسی بھی حصے میں ایسے لوگوں سے جو اب بھی اپنے مسائل کو تشدد اور ہتھیاروں کے ذریعے حل کرنےکی کوشش کررہے ہیں، اپیل کرتا ہوں کہ وہ اصل دھارے میں واپس آجائیں۔ انہیں اپنی صلاحیتوں پر اور مسائل کو پُر امن طور حل کرنے کی اس ملکی صلاحیتوں پر بھروسہ رکھنا چاہئے۔’’
خواتین اور بچوں کی ترقیات کی وزارت
کنیا شکشا پرویش اُتسو
نئی دہلی:22؍جولائی2022:
خواتین و اطفال ترقی کی مرکزی وزیر محترمہ اسمرتی زوبن ایرانی نے آج لوک سبھا میں ایک سوال کے تحریری جواب میں یہ معلومات دی کہ کنیا شکشا پرویش اُتسو نامی ایک خصوصی مہم 11 سے 14 سال کی عمر زمرے میں اسکولی بچیوںکو پھر سے اسکولوں میں نامزد کرنے کے لئے 7مارچ 2022ء سے شروع کی گئی ہے۔اس اسکیم کے اہم جز سماجی طورپر بیداری اور کونسلنگ و ریفرل کے لئے آنگن واڑی کارکنان کا سماجی جڑاؤ و حوصلہ افزائی ہیں۔
نو عمر بچیوں کے لئے اسکیم کے تحت دستیاب اعدادو شمار کے مطابق اسکول سے باہر کی لڑکیوں کی ریاست ؍مرکز کے زیر انتظام علاقہ وار تفصیل ضمیمہ -1 میں ہے۔یہ مہم خاتون و اطفال ترقی کی وزارت اور وزارت تعلیم کے ذریعے کی جارہی مشترکہ کوشش ہے اور اس کا مقصد بچیوں کےاسکولوں میں داخلے کو یقینی بنانا ہے۔
اس مہم کے تحت ضلع انتظامیہ نے رسمی اسکولی تعلیم کے لئے نوجوان لڑکیوں کو پھر سے نامزد کرنے کے لئے کمیونٹی ؍خاندانوں کو حساس بنانے کے لئے زمینی سطح پر بیداری میں اضافہ کرنے کی غرض سے سماجی جڑاؤ مہم کا آغاز کیا۔ ضلع سطح پر سماجی جڑاؤ مہم کے لئے فی ضلع 2لاکھ روپے مقرر کئے گئے ہیں۔
کنیا شکشا پرویش اُتسو مہم کے تحت آنگن واڑی مراکز کے دائرہ اثر میں او او ایس-اے جی کو مشاورت اور سفارش کرنے کے لئے کارکنان کی حوصلہ افزائی کی جاتی ہے۔اس کے لئے آنگن واڑی کارکنان کو 1000روپے کی حوصلہ افزائی رقم بھی مہیا کی جاتی ہے، جہاں او او ایس جی کی تعداد زیادہ4سے زیادہ ہے اور 500 روپے کی حوصلہ افزائی رقم وہاں فراہم کی جاتی ہے، جہاں او او ایس جی کی تعداد 4سے کم یا اس کے برابر ہے۔
ضمیمہ-1
اسکول نہ جانے والی لڑکیوں کی ریاست؍مرکز کے زیر انتظام علاقہ وار تفصیل
|
|
نمبر شمار
|
|
ریاست کانام
|
|
او او ایس اے جی کی تعداد
|
|
1
|
|
آندھرا پردیش
|
|
980
|
|
2
|
|
اروناچل پردیش
|
|
NR
|
|
3
|
|
آسام
|
|
29346
|
|
4
|
|
بہار
|
|
0
|
|
5
|
|
چھتیس گڑھ
|
|
11454
|
|
6
|
|
گوا
|
|
1
|
|
7
|
|
گجرات
|
|
40215
|
|
8
|
|
ہریانہ
|
|
1176
|
|
9
|
|
ہماچل پردیش
|
|
0
|
|
10
|
|
جموں و کشمیر
|
|
6887
|
|
11
|
|
جھارکھنڈ
|
|
10454
|
|
12
|
|
کرناٹک
|
|
1207
|
|
13
|
|
کیرالہ
|
|
40
|
|
14
|
|
مدھیہ پردیش
|
|
10630
|
|
15
|
|
مہاراشٹر
|
|
7078
|
|
16
|
|
منی پور
|
|
2676
|
|
17
|
|
میگھالیہ
|
|
397
|
|
18
|
|
میزورم
|
|
1300
|
|
19
|
|
ناگالینڈ
|
|
7629
|
|
20
|
|
اُڈیشہ
|
|
7717
|
|
21
|
|
پنجاب
|
|
4408
|
|
22
|
|
راجستھان
|
|
NR
|
|
23
|
|
سکم
|
|
15
|
|
24
|
|
تمل ناڈو
|
|
281
|
|
25
|
|
تلنگانہ
|
|
NR
|
|
26
|
|
تریپورہ
|
|
465
|
|
27
|
|
اترپردیش
|
|
154526
|
|
28
|
|
اتراکھنڈ
|
|
3883
|
|
29
|
|
مغربی بنگال
|
|
NR
|
|
30
|
|
انڈمان اینڈ نکوبار
|
|
0
|
|
31
|
|
چنڈی گڑھ
|
|
50
|
|
32
|
|
دمن اینڈ دیو اینڈ دادر اینڈ نگر حویلی
|
|
0
|
|
33
|
|
دہلی
|
|
510
|
|
34
|
|
لکشدیپ
|
|
5
|
|
35
|
|
پڈوچری
|
|
0
|
|
36
|
|
لداخ
|
|
1
|
||
|
میزان
|
|
303331
این آر- کی رپورٹنگ نہیں ہوئی ہے۔